OpenLLM-France/wikimedia huggingface dataset:
# SAP Center

SAP Center Kaliforniako San Jose hirian dagoen kirol pabilioi bat da. San Jose Sharks eta San Jose Barracuda taldeen jokalekua da.
1993an eraikitzez amaitu zen.

## Kanpo estekak

* SAP Center kirol pabiloiko webgunea (Ingelesez)
* Datuak: Q261863
* Multimedia: SAP Center at San Jose / Q261863
ieaNational Hockey League :
Mendebaldeko KonferentziaEkialdeko Konferentzia
ieaPazifikoar DibisioaAnaheim DucksArizona CoyotesCalgary FlamesEdmonton OilersLos Angeles KingsSan Jose SharksVancouver Canucks
ieaErdialdeko DibisioaChicago BlackhawksColorado AvalancheDallas StarsMinnesota WildNashville PredatorsSt. Louis BluesWinnipeg Jets
ieaAtlantiar DibisioaBoston BruinsBuffalo SabresCanadiens de MontréalFlorida PanthersDetroit Red WingsOttawa SenatorsTampa Bay LightningToronto Maple Leafs
ieaMetropoliar DibisioaCarolina HurricanesColumbus Blue JacketsNew Jersey DevilsNew York IslandersNew York RangersPhiladelphia FlyersPittsburgh PenguinsWashington Capitals :
# SAP SE

SAP SE ("Systems, Applications & Products in Data Processing"en akronimoa) enpresa multinazional alemaniarra da, eta enpresa-kudeaketako produktu informatikoak diseinatzen ditu, bai enpresentzat, bai erakunde eta organismo publikoentzat. Salmentei dagokienez, SAP Europako software konpainiarik handiena da eta munduko hirugarren handiena.
Sektoreko beste erraldoiaren lehiakide zuzena den Oracleren arabera, "enpresa handien merkatuaren% 70 eta% 80 artean" erabiltzen dituzte beren produktuak. 1972an sortu eta egoitza Walldorfen duena, bere produktuen artean SAP ERP, SAP Business Warehouse (SAP BW), SAP BusinessObjects software eta SAP HANA daude.

## Kanpo estekak

* Datuak: Q552581
* Multimedia: SAP / Q552581
# SARS-CoV

SARS-CoV, ingelesez: severe acute respiratory syndrome coronavirus, euskaraz koronabirusaren arnas sindrome akutu larria, batzuetan SARS-CoV-1 deitua, SARS-CoV-2tik bereizteko, arnas sindrome akutu larria (SARS) eragiten duen koronabirus espezie bat da.
2002ko azaroan Txinako Guangdong probintzian sortu zen, eta 2003an Hego-ekialdeko Asiako herrialdetara hedatu. Birusak hogeitamar herrialde ingurutan 8.422 lagun kutsatu eta 916 hil zituen.
* Datuak: Q85438966
* Multimedia: SARS-CoV / Q85438966
* Espezieak: Severe acute respiratory syndrome coronavirus
# SATSE

SATSE - Sindicato de Enfermería Espainiako erizaintza-sindikatu profesional eta independentea da, 1986 urtean sortutakoa. Joera politiko konkreturik gabe, osasungintza publiko eta unibertsalaren aldekoa da.

## Kanpo estekak

* Datuak: Q9077699
* Multimedia: SATSE / Q9077699
# Saffron Walden

Saffron Walden, Ingalaterrako ekialdean dagoen udalerri bat da, Essex konderrian.
2021ean 16.613 biztanle zituen.

## Leku interesgarriak

* Walden gaztelua
* Datuak: Q183329
* Multimedia: Saffron Walden / Q183329
# Safi (Malta)

Safi Maltako udalerria da. Udalerriaren azalera 2,3 km$^2$ da eta 2005eko erroldaren arabera, 1.979 biztanle zituen.

## Erreferentziak

* ↑ (Ingelesez) http://www.citypopulation.de. (Noiz kontsultatua: 2016-6-10).

## Kanpo estekak

* edit
* Malta uhartea ||
* Attard | Balzan | Birgu (Vittoriosa) | Birkirkara | Birżebbuġa | Bormla (Cospicua) | Dingli | Fgura | Floriana | Gudja | Gżira | Għargħur | Għaxaq | Ħamrun | Iklin | Isla (Senglea) | Kalkara | Kirkop | Lija | Luqa | Marsa | Marsaskala | Marsaxlokk | Mdina (Città Notabile) | Mellieħa | Mġarr | Mosta | Mqabba | Msida | Mtarfa | Naxxar | Paola | Pembroke | Pietà | Qormi (Città Pinto) | Qrendi | Rabat | Safi | San Ġiljan (St. Julian's) | Santa Luċija | San Pawl il-Baħar (St. Paul's Bay) | San Ġwann | Santa Venera | Siġġiewi (Città Ferdinand) | Sliema | Swieqi | Ta' Xbiex | Tarxien | Valletta | Xgħajra | Żabbar (Città Hompesch) | Żebbuġ (Città Rohan) | Żejtun (Città Beland) | Żurrieq ||
* Gozo uhartea ||
* Fontana | Għajnsielem | Għarb | Għasri | Kerċem | Munxar | Nadur | Qala | Rabat (Victòria) | San Lawrenz | Sannat | Xagħra | Xewkija | Żebbuġ ||
* Datuak: Q658903
* Multimedia: Safi (Malta) / Q658903
# Safi

Safi (arabieraz: آسفي) Marokoko mendebaldeko hiria da, Ozeano Atlantikoan kokatua. Doukkala-Abda eskualdeko hiriburua da eta 284.750 biztanle zituen 2004an. Hala ere bere inguruan dauden hiriek sortzen duten eskualdeak 793.000 biztanle zituen 1987an.
Safim izenarekin Portugalen menpe egon zen 1488tik 1541ra.
32°17′N 9°14′W﻿ / ﻿32.283°N 9.233°W﻿ / 32.283; -9.233

## Klima

Datu klimatikoak (Safi) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 18 | 18 | 20 | 21 | 22 | 24 | 27 | 28 | 27 | 24 | 21 | 18 | 22.3 |
| Batez besteko tenperatura minimoa (°C) | 8 | 10 | 11 | 12 | 14 | 17 | 19 | 20 | 19 | 16 | 13 | 10 | 14.1 |
| Pilatutako prezipitazioa (mm) | 51 | 48 | 41 | 30 | 15 | 5 | 0 | 0 | 5 | 36 | 64 | 61 | 355.6 |
| Iturria: Weatherbase ||||||||||||||

## Erreferentziak

* ↑ Euskaltzaindia. Ekialde Hurbileko eta Ipar Afrikako toponimia. .
* ↑ Weatherbase: Historical Weather for Safi, Morocco. Weatherbase. Retrieved on November 24, 2011.

## Kanpo estekak

* Datuak: Q183405
* Multimedia: Safi (Morocco) / Q183405
# Safi Faye

Safi Faye (Dakar, 1943ko azaroaren 22a - Paris, 2023ko otsailaren 22a) zuzendari, antropologo, etnologo eta feminista senegaldarra zen.

## Biografia
### Prestakuntza eta ibilbide akademikoa

Irakasle gisa graduatu zen Rufisqueko eskola arruntean. Dakarren irakasten ari zen Jean Rouch zuzendariarekin bildu zenean, 1966an. Hark paper bat eman zion Petit à Petit lanean (1969). Safik umorez jokatzen zuen lausengari senegaldarraren papera, Afrikako esamoldearen arabera "nire ipurdia saltzen" zuena. Gero Parisa joan zen, eta, han, etnologia-ikasketak hasi zituen EHESSn. 1972an egin zuen lehen film laburra: La Passante. Ondoren, zailtasun ekonomikoei buruzko dokumental bat egin zuen Senegalen, Kaddu Beykat (Nekazari-eskutitza). Louis-Lumière Eskolan ikasi zuen zinema, 1972tik 1974ra. 1976an, École pratique des hautes études (EPHE) eskolan,Sereren erlijioari buruzko memoria bat aurkeztu zuen, zeinaren parte baitzen bera ere.

### Ibilbide profesionala

Telebistarako lan egin zuen 1979 eta 1982 artean. Emakumearen lanari eta kondizioari buruzko hainbat dokumentalen ondoren (Selbé, Tesito), 1996an, Mossane fikziozko lehen film luzea egin zuen, gurasoek moldatutako ezkontzari uko egiten dion nerabe baten istorioa. Créteilgo Nazioarteko Emakumezkoen Zinema Jaialdiak atzera begirakoa eskaini zion 1998an.
2023an, 3 kontinenteetako zinemaldiak atzera begirako bat eskaini zion. Haren film batzuk galduak dira, eta ezin dira ikusi.
Safi Faye, bere dokumentalengatik ezaguna, Afrikako lehen emakume zuzendari beltzetako bat izan zen, Thérèse Sita-Bella lagun zuela. Beste batzuei ireki zieten bidea, hala nola Rose Elise Mengue Bekale (Gabon), Aminata Ouédraogo (Burkina Faso) edo Léonie Yangba Zowe (Erdialdeko Afrika).

## Filmografia

* 1972: La passante, (Oinezko emakumea), film laburra
* 1975: Kaddu Beykat (Nekazari-eskutitza), film luzea
* 1979: Fad'jal (Aitona, kontatu gehiago)
* 1979: Goob Na Nu (Uzta amaitu da)
* 1979: Man Sa Yay (Ni, zure ama)
* 1981: Les âmes au soleil (Arimak eguzkitan)
* 1982: Selbé et tant d’autres (Selbé eta beste asko)
* 1984: Ambassades nourricières (Enbaxada elikagarriak)
* 1985: Elsie Haas, femme peintre, cinéaste d’Haiti (Elsie Haas, Haitiko emakume margolaria, zinegilea)
* 1989: Tesito
* 1996: Mossane

## Erreferentziak

* ↑ Le décès de Safi Faye. 25 février 2023.
* ↑ matchID - Moteur de recherche des décès. .
* 1 2 Louis Marcorelles. (1975). «Le prix Georges-Sadoul 1975. L'Afrique et le Brésil au palmarès» Le Monde.
* ↑ Contribution à l'étude de la vie religieuse d'un village sérère (Fadial), Sénégal, École pratique des hautes études, section des Sciences religieuses, Paris, 1976
* ↑ Jacques Mandelbaum. (1998). «Mossane. Film sénégalais de Safi Faye» Le Monde.
* ↑ Malausa, Vincent. (2023-11-24). Safi Faye, calme révolte | l'actualité du cinéma par les Cahiers. .
* ↑ Biographie de Safi Faye. .
* ↑ Personnes | Africultures : Mengue-bekale Rose Elise. .

## Ikus, gainera

* Senegalgo zinema (fr)
* Senegalgo filmen zerrenda (fr)
* Emakumea Senegalen (fr)
* Créteilgo Emakumeen Filmen Nazioarteko Jaialdia

## Kanpo estekak

* Datuak: Q272783
# Safi Persiakoa

Sam Mirza (persieraz: سام میرزا‎, Isfahan, 1611 - Kashan, 1642ko maiatzaren 12), Safi Xah (persieraz: شاه صفی‎) errege-izenaz ezagunagoa, safaviden dinastiako Irango xah izan zen.
Mohammad Baqer Mirza, Abbas Handiaren seme nagusia eta Dilaram Khanum emazte georgiarraren semea izan zen. Safi 1629ko urtarrilaren 28an koroatu zuten hemezortzi urterekin. Errukigabe eta gupidagabeki hil zuen bere botererako mehatxutzat jotzen zuen edonor, benetakoa edo irudikatua, ia errege-printze guztiak exekutatuz, baita gortetar eta jeneral nagusiak ere.
Tronura igo eta berehala, etsai atzerritarrek Safiren ahulezia hautemateko aukera aprobetxatu zuten. Etxean, Safik Georgia baketzea lortu zuen, nahiz eta bake hori hauskorra eta tirabiratsua izan, Safik eskualdeko liderrengan oinarritu behar baitzuen, herritarrak kontrolpean edukitzeko lana delegatuz, eskualde hau persiar inperioari lotuta mantendu ahal izateko.

## Familia

Zuhaitz genealogikoa :
Abbas I.a Persiakoa
Mohammad Baqer Mirza
Safi Persiakoa
Abbas II.a Persiakoa
Suleiman I.a Persiakoa
Dilaram Khanum :

## Erreferentziak

* ↑ (Ingelesez) Babaie, Sussan; Babayan, Kathryn; Baghdiantz-MacCabe, Ina; Farhad, Massumeh. (2017-10-23). Slaves of the Shah: New Elites of Safavid Iran. in: Library of Middle East History. I.B. Tauris (Bloomsbury), 104 or. ISBN 9781788310864. OCLC .1098254402.
* ↑ (Ingelesez) Mehmannavaz, Mahmoud; Abari, Asghar Forooghi; Kajbaf, Ali Akbar. (2014-7-1). «Role of Military Elite in Managing Iran’s Rebellions of Safavid Shah Safi’s Time (1629-1642)» International Journal of Academic Research in Business and Social Sciences (Yasrab, Pakistan: Human Resource Management Academic Research Society) 4 (7): 293-301. doi:10.6007/IJARBSS/v4-i7/1007. ISSN 2222-6990. OCLC .897359894.
* Datuak: Q355327
* Multimedia: Shah Safi / Q355327
# Safi al-Din xekearen hilobia

Safi al-Din xekearen khānegāh eta santutegi multzoa (persieraz: مجموعه آرامگاه و خانقاه شیخ صفی الدین‎) Safi-ad-din Ardabili xekearen hilobia da, Ardabil hirian kokatua. Khānegāh bat sufi anaidi baten egoitza eta bakartegia da eta Arbileko hau XVI. mende hasieratik XVIII. mende amaierara eraiki zen irandar arkitektura estilo tradizionaletan.
2010ean, Unescok Gizateriaren Ondare izendatu zuen.
* Mausoleoak
* Barne patioa
* Persiar artea hilobian

## Ezaugarriak

Safi xekea, safaviek ezarritako sufi ordena bateko buruzagi gailena, Ardabilen jaio zen. Hiltzean, safaviek hilobi-meskita forma balioetsi zuten, eta hilobia bere mausoleoa oroitz-aretoarekin meskitaren eskuinaldean kokatu.
Multzora sartzeko lorategi luze bat zeharkatu behar da.. Multzoak patio txiki bat du (31x16 m) eta eraikin nagusiek hau inguratzen dute.
Mausoleoa bere seme Sadr al-Dīn Mūsā xekeak ezarri zuen, Safi xekea hil ondoren 1334an. Arkitektura multzoa berriz, XVI-XVIII artean eraiki zen. Mausoleoa bera kupuladun dorre bat da, zeramika urdinez estalia eta 17 m garai. Alboan XVII. mendeko Portzelana Etxea dago, santutegiko portzelanazko ontzi zeremonialak gordetzen dituena. Multzoan beste eraikin ugari daude, mendez mende hainbat funtzio izan dituztenak, hala nola liburutegia, meskita, eskola (madrasa), zisterna, ospitalea, sukaldeak, okindegia eta bulego batzuk. Santutegira doan bidea zazpi segmentutan zatitua dago, sufi mistizismoaren zazpi mailak adierazten dituztenak. Mausoleoko atal batzuk zortzi atek banatzen dituzte, sufismoaren zortzi jarrerak irudikatzen dituztenak.
Atal batzuk gehitu zizkioten eraikin nagusiari safavi dinastiaren garaian. Gainera, beste safavi xeke eta guduen biktimak ere bertan hilobiratuta daude, Txaldirango guduan hildakoak esaterako.

## Erreferentziak

* ↑ Sheikh Safi al-din Khānegāh and Shrine Ensemble in Ardabil - UNESCO World Heritage Centre. Whc.unesco.org 2010-07-29.
* 1 2 Ching, D.K.. (2007). A Global History of Architecture. , 479 or. ISBN 0-471-26892-5..
* ↑ Square Kufic
* ↑ Sheikh Safi al-din Khānegāh and Shrine Ensemble in Ardabil - UNESCO World Heritage Centre
* ↑ tehran times : Two more Iranian sites added to UNESCO World Heritage List

## Kanpo estekak

* Datuak: Q4243
* Multimedia: Sheikh Safi al-Din Khānegāh and Shrine Ensemble / Q4243
# Saffron

Samantha Marie Sprackling, Saffron izenez ezaguna (Lagos, Nigeria, 1968ko ekainaren 3a) kantari, konpositore eta aktore britainiarra da, Republixa rock elektroniko / alternatiboko taldeko abeslari nagusia da. Bakarka ere egin du lan musikati gisa, eta Londresko Starlight Express antzezpen musikalean ere agertu zen bi urtez.

## Biografia

Samantha Sprackling Lagosen jaio zen, Nigerian. Bere ama erdi-txinatar eta erdi-portugesa zen. Haurtzaroan Hong Kongen bizi izan zen. 18 urte zituela, Spracklingek arrakastaz hartu zuen parte Starlight Express musikalean.
Kantari gisa N-Joirekin (1990eko "Anthem" singlean kantaria bera da) hasi zeb, eta baita The Shamenekin eta Jah Wobblerekin. Chesney Hawkesen 1991ko The One and Only bideo hit-ean agertu zen, eta dantzari ere N-Joiren "Mindflux" singlearen bideoan ere. Saffron izenarekin artista bakarlari gisa karrera labur bati ekin zion jarraian, eta lan sonatuena izan zen Atlantic Starr taldearen bertsioa zeina 60. egon zen 1993an, Erresuma Batuko hit paradean.
Spracklingek Tim Dorney eta Andy Todd teklistak ezagutu zituen 1994an, eta gitarrista eta baterista bat gehitu ondoren hasi ziren kantak idazten Republica izango zena fundatuz. Republicak bi disko kaleratu zituen eta 2001ean desegin zen bere diseketxe Deconstruction Recordsek porrot egin zuenean.
Kolaborazioak ere egin ditu Republicarekin aritu ondoren, The Cure, The Prodigy, Deepsky, Jeff Beck eta Junkie XL musikariekin. 2022ko ekainean, Saffronek Electric Ladies Tourr delakoan parte hartu zuen Toyah eta Lene Lovichekin.
Bakarkako musikari edo Republicaren berragerpenetan ez dagoenean, buruko gaixotasunetarako zaintzaile gisa lan egiten du.

## Erreferentziak

* Artikulu hau, osorik edo zatiren batean, ingelesezko wikipediako «Saffron (singer)» artikulutik itzulia izan da, 2023-11-27 data duen 1187120977 bertsioa oinarritzat hartuta. Sartze-datarik ez duten erreferentziak, edo 2023-11-27 baino lehenago datatuak, jatorrizko artikulutik ekarri dira itzulpenarekin batera.
* ↑ The facts behind the Starlight. BBC 11 January 2002.
* ↑ (Ingelesez) «Electronica's siren is back – with kung fu moves» The Independent 2013-03-12.
* 1 2 3 (Ingelesez) «Electronica's siren is back – with kung fu moves» The Independent 2013-03-11.
* ↑ «Republica | Biography & History» AllMusic.
* ↑ (Ingelesez) Borrows, Bill. (2022-02-10). «Popular '90s lead singer with huge hits now frontline mental health keyworker» The Mirror (Noiz kontsultatua: 2023-12-01).

## Kanpo estekak

* Datuak: Q7398722
* Multimedia: Saffron (singer) / Q7398722
# San Pellegrino Terme

San Pellegrino Terme Italiako udalerri bat da. Bergamoko probintzian kokatuta dago, Lombardia eskualdean. 4.641 biztanle ditu, 22,95 kilometro koadroko azaleran banatuta.

## Mugakideak

San Pellegrino Termek honako udalerri hauekin egiten du muga:
Serina Algua Zogno Bracca Val Brembilla $^{(en)}$ Dossena San Giovanni Bianco

## Kanpo estekak

* Datuak: Q101551
* Multimedia: San Pellegrino Terme / Q101551
# San Pelaio baseliza (Orbaibar)

San Pelaio eliza Nafarroa Garaiko Orbaibar ibarreko Orisoain eta Leotz udalerrien artean kokatutako Erdi Aroko kristiau baseliza bat da.
Amatriain, Artariain eta Orisoain herrietako biztanleek gurtzen dute.

## Erreferentziak

* Nafarroako Entziklopedia Handia | ORISOAIN. (Noiz kontsultatua: 2022-02-01).

## Ikus gainera

* Orbaibar
* Erdialdea

## Kanpo estekak

* Datuak: Q112157614
# San Pelayo

San Pelayo Valladolideko udalerria da, Montes Torozos eskualdean dagoena.
2009ko urtarrilaren 1eko erroldaren arabera 46 biztanle zituen.

## Ikus, gainera

* Valladolideko udalerrien zerrenda

## Kanpo estekak

* (Gaztelaniaz) Valladolideko udalerrei buruzko webgunea Valladolideko aldundiaren webgunean.
* Datuak: Q1866943
* Multimedia: San Pelayo, Valladolid / Q1866943
# San Pelayo baseliza (Perazancas)

San Pelayo baseliza Palentziako La Ojeda lurraldeko Perazancas de Ojeda herrian, Cervera de Pisuerga udalean, dagoen eraikin erromanikoa da. Kultura-intereseko Ondasunaren izendapena du.

## Historia

Egungo baseliza estilo prerromanikoko beste zaharrago baten gainean eraiki zen; horrela adieratzn dute ikus daitezkeen kapitel mozarabiar batzuek. Egungo eraikina XI. mendekoa da; horrela dio horma batean irakur daitekeen testuak: IN NOMINE DOMINI NOSTRI IHESU CHRISTI SUB HONORE SANCTI PELEG, PELAGIO ABAS FECIT IN ERA MCXIIII OBSTINENTE REX ILLEFONSUS IN LEGIONE. Beraz, Alfontso VI.a Gaztelakoaren garaian, Pelaio izeneko abade batek eraikitzeko agindua eman zuen. Testu horren haritik bertan monasterio bat zegoela pentsa daiteke. Testuan ere 1114 urtea aipatzen da, egungo kronologian 1076 urtea.

## Ezaugarriak

Habearte bakarreko eraikina da eta abside bat du, azken hau elizaren elementu zaharrena izanik. Itxura guztien arabera, habeartea historiaren une batean berreraikia izan zen, ziur aski sute baten ondorioz; istripu hartatik ateak bakarrik libratu ziren
Absidea oso ondo landuta izan den harlanduz egina dago. Estiloagatik, Lombardiako eraikin mota da, bakarra inguru horretan. Hirunaka landutako arku txiki itsuak erakusten ditu, hauek ere Lombardiako estilokoak. Arkutxo horiek nonolitikoak ez diren zutabeekin bereizita daude.
Sarrera nagusia mendebalde aldera begira dago. Erdi puntuko arkua erakusten du, zutabeen zimazio gainean kokatuta.

## Galeria

* Baselizaren sarrera.
* Apaingarriak.
* Barruko margolanen aztarnak.
* Kanpoko ikuspegia.

## Erreferentziak

* ↑ http://www.arquivoltas.com/8-palencia/02-PerazancasPelay00.htm Argazkiak ikusi.

## Kanpo estekak

* (Gaztelaniaz):Arteguías webguneko informazioa.
* Datuak: Q5836181
* Multimedia: Hermitage of San Pelayo, Perazancas de Ojeda / Q5836181
# San Pelaio-Zarautz geltokia

San Pelaio-Zarautz Euskotren Trena eragilearen E1 eta 1K lineei dagokien lurgaineko tren geralekua da, Zarautz udalerriko Iñurritza edo San Pelaio auzoan kokatuta dagoena. Mugi sistemaren 3. tarifa-gunearen barruan dago.
Geralekuak trenbide eta nasa bakarra ditu.

## Sarbideak

Geralekuak sarbide bakarra du, kaleko kotan.
* María Etxetxiki kalea, 89-91

## Ikus, gainera

* Iñurritza
* Zarautz
* E1 linea (Euskotren)
* 1K linea (Euskotren)
* Euskotren Trena
* Eusko Trenbideak

## Kanpo estekak

* Euskotrenen webgunea
* Datuak: Q12266934
* Multimedia: San Pelaio station / Q12266934
# San Pelaio jaiak (Zarautz)

San Pelaio jaiak ekainaren 2ean, 26an eta 27an ospatzen diren jaiak dira, Zarautzeko izen bereko auzoan (Iñurritza) eta udalerri guztian antolatutakoak. 26a da egun nagusia, baina bezperan eta biharamunean ere izaten da ospakizunik.
Ekainaren 25ean txupinazoa, lagun taldeen erromeria eta Zarauzko ermitako danborrada dira ospakizun nagusiak. Ekainaren 26an, buruhandi eta erraldoiz osatuko taldeak izaten dira Zarauzko kaleetan, eta ondoren Iñurritzako zelaiko erromeria. 27an Inurritza auzoko gazteak baserriz baserri aritzen dira dantzan, trikitilari eta txistulariz lagunduta, oilasko biltzea egiten.

## Kanpo estekak

* Oier ARAOLAZA: «Zarautz San Pelaio oilasko-biltzea 2008» argazki saila, Dantzan.com. Inurritza auzoko gazteak, 2008ko ekainaren 27an, baserriz baserri dantzan, oilasko biltzea egiten.
* Datuak: Q16518847
# San Pelayo de Guareña

San Pelayo de Guareña Salamancako udalerria da, Ledesma eskualdean dagoena.
2009ko urtarrilaren 1eko erroldaren arabera 108 biztanle zituen.

## Ikus, gainera

* Salamancako udalerrien zerrenda

## Kanpo estekak

* (Gaztelaniaz) Udalerriari buruzko informazioa Salamancako aldundiaren webgunean.
* Datuak: Q958357
* Multimedia: San Pelayo de Guareña / Q958357
# San Pellegrino mendatea

San Pellegrino mendatea, italieraz: Passo San Pellegrino, ladinoz pas de Sén Pelegrin eta alemanez Sankt-Pelegrin-Pass, Italiako Alpeetako mendate bat da, Dolomitak mendikatean eta Trentino-Adige Garaia eskualdean. 1.918 metroko garaieran.
1963. urteaz geroztik Italiako Giroa maiz igaroda.
* Datuak: Q379948
* Multimedia: Passo San Pellegrino / Q379948
# San Pelaio baseliza (Bakio)

San Pelaio edo Doneperai baseliza Bakioko (Bizkaia) ermita erromanikoa da, Bermeoko Gaztelugatxeko Donienetik gertu dena, historikoki harreman handikoak elkarrekin. Harriz eraikia XII. mendean seguru aski. Abrisketako San Pedro (Arrigorriaga) eta Zumetxagako San Migelgo (Mungia) elizekin batera, Bizkaian kontserbatzen diren elizarik zaharrenetarikoak dira.
Eraikuntzak jatorrizko oinplanoa mantentzen du, nahiz eta mendeetan zehar hainbat zaharberritze burutu diren. Baselizak zati bakarreko nabea dauka, oinplano laukizuzenekoa. Absideak oinarri karratua dauka, baina nabearen tamaina baino txikiagoa.
1995eko, maiatzaren 23an, Eusko Jaurlaritzak monumentu izendatu zuen, Sailkatutako Kultura Ondasuna.

## Ezaugarriak

Igarotako denbora eta egin zaizkion interbentzioak gorabehera, oso-osorik eta ukitu gabe gordetzen du jatorrizko oinplanoa. Eraikin txikia da, harlangaitzezko horma eta harlanduzko eskantzuekin. Dorrearen goialdea, aldatu egin zena, morteroz zarpeatuta dago. Bakioko San Pelaiok zati bakarreko nabea eta oinplano laukizuzena du; absidea, berriz, oin karratukoa eta nabea baino txikiagoa. Nabetik absiderako pasagunea garaipen-arku batek osatzen du, zorrotz samarra, bihurkin bikoitzekoa eta dobeladuna. Estalkia bi isurialdekoa da. Horren oinetik dorrea goratzen da, hiru aldeko isurkiez estalia. Absidearen ondoan, elizpearen estalkia aprobetxatuz, sakristia dago. Bai sakristia bai aipatutako estalkia tenplua bera baino berriagoak dira.
Elizak dituen baoetatik bi dira bereziki interesgarri: sarrera eta absideko leihoa. Lehenengoa arku batek osatzen du, zorrotz samarra, txaranbeldua eta hiru arkiboltakoa. Arkua ertzari atxikitako zutabeetan oinarritutako inposten gainean dago eraikita. Zutabe horiek harroin kubikoak, ebaketa zirkularreko fusteak eta piramide-enbor itxurako ginbelak ditu. Absideko leihoa, berriz, erdi puntuko arku batek osatzen du eta txaranbeldua da oso. Arku horrek, alboetan, apaindutako fustedun bi zutabetxo ditu, ertzari atxikiak.
* Baseliza.
* Barnealdea.

## Erreferentziak

* Edukiaren zati bat monumentu hau sailkatutako kultura-ondasun izendatzen duen lege testutik hartu da. Izan ere, testua jabari publikokoa da eta ez du jabetza intelektualik, Espainiako Jabetza Intelektualaren Legeko 13. artikuluan xedatu denez (Espainiako Aldizkari Ofiziala, 97. zenbakia, 1996-04-22).

## Kanpo estekak

* Kultura Ondasun izendapena EHAAn
* Datuak: Q8777118
* Multimedia: Hermitage of Saint Pelagius of Cordoba, Bakio / Q8777118